CELEX: 62011TN0384
Language: sl
Date: 2011-07-22 00:00:00
Title: Zadeva T-384/11: Tožba, vložena 22. julija 2011 – Safa Nicu Sepahan proti Svetu

24.9.2011   
            
            
               SL
            
            
               Uradni list Evropske unije
            
            
               C 282/31
            
         Tožba, vložena 22. julija 2011 – Safa Nicu Sepahan proti Svetu
   (Zadeva T-384/11)
   2011/C 282/63
   Jezik postopka: angleščina
   
      Stranki
   
   
      Tožeča stranka: Safa Nicu Sepahan (Isfahan, Iran) (zastopnik: A. Bahrami, odvetnik)
   
      Tožena stranka: Svet Evropske unije
   
      Predlogi
   
   
               —
            
            
               Vpis št. 19 iz Priloge VIII k Uredbi Sveta (EU) št. 961/2010 z dne 25. oktobra 2010 o omejevalnih ukrepih proti Iranu in razveljavitvi Uredbe (ES) št. 423/2007 (UL L 281, str. 1), kakor je bila spremenjena z Izvedbeno uredbo Sveta (EU) št. 503/2011 z dne 23. maja 2011 o izvajanju Uredbe (EU) št. 961/2010 o omejevalnih ukrepih proti Iranu (UL L 136, str. 26), naj se razglasi za ničnega;
            
         
               —
            
            
               ugotovi naj se, da je tožena stranka kršila člen 265 PDEU s tem, da ni preučila predloga tožeče stranke z dne 7. junija 2011 za ponovni preizkus vpisa št. 19:
            
         
               —
            
            
               ime tožeče stranke naj se izbriše s seznama sankcij EU;
            
         
               —
            
            
               tožeči stranki naj se dodeli odškodnina v znesku, kot bo določen med tem postopkom, vendar ne manjšem od 2 000 000 EUR; in
            
         
               —
            
            
               toženi stranki naj se naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               V prvem tožbenem razlogu trdi, da je Svet storil očitno napako pri presoji, ker je vključitev imena tožeče stranke na seznam oseb in subjektov, za katere veljajo omejevalni ukrepi, napačna, zavajajoča, nenatančna, nepopolna in zato popolnoma nezakonita.
            
         
               2.
            
            
               V drugem tožbenem razlogu trdi, da Svet očitno ni navedel razlogov za vključitev imena tožeče stranke na seznam oseb in subjektov, za katere veljajo omejevalni ukrepi.